**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

Iktatószám: 3025 - 5/2017.

**Jegyzőkönyv**

**Készült:** Mónosbél Községi Önkormányzat Képviselő-testületének 2017. március 08. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Mónosbél Községi Önkormányzat 2016. évi költségvetéséről szóló rendelet módosítása
2. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 16/2017.(III.08.) | „Csatlakoztatási konstrukció az önkormányzati ASP rendszer országos kiterjesztéséhez” című határozat visszavonása | 2017.03.08. |
| 17/2017.(III.08.) | Felhatalmazás a „Csatlakoztatási konstrukció az önkormányzati ASP rendszer országos kiterjesztéséhez” | folyamatos  2017. március 31. |
| 18/2017.(III.08.) | „Humán szolgáltatások fejlesztése térségi szemléletben” elnevezésű pályázat konzorciumi megállapodás aláírása | folyamatos  2017.04.01. |

|  |  |
| --- | --- |
| ***Rendelet száma*** | ***Tárgya*** |
| 2/2017. (III.09.) | Mónosbél Községi Önkormányzat 2016. évi költségvetéséről szóló 1/2016. (II.16.) önkormányzati rendelet módosítása |

Mónosbél, 2017. március 08.

Varga Sándorné Fehér Lászlóné

polgármester címzetes főjegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2017. március 08 napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József alpolgármester

Kovács Zoltán önkormányzati képviselő

Hajnákné Koós Zsuzsanna önkormányzati képviselő

Surányi Józsefné önkormányzati képviselő

**Hivatalból jelen van:** Fehér Lászlóné címzetes főjegyző

**Jegyzőkönyvvezető**: Zvara Zsoltné

Varga Sándorné polgármester

Köszönti a képviselő-testület tagjait.

A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek megtárgyalására.

**NAPIREND**

1. Mónosbél Községi Önkormányzat 2016. évi költségvetéséről szóló rendelet módosítása
2. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

1. **Napirend**

**Mónosbél Községi Önkormányzat 2016. évi költségvetés módosítása**

Varga Sándorné polgármester

Tájékoztatja a képviselő-testület tagjait, hogy a 2016. évi költségvetésének módosításával kapcsolatos előterjesztést minden képviselő-testületi tag megkapta. A módosításra a költségvetés végrehajtása során bekövetkezett változások miatt van szükség.

Kéri a képviselő-testület tagjait, hogy szavazzanak Mónosbél Községi Önkormányzat 2016. évi költségvetéséről szóló rendelet módosításáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal elfogadta Mónosbél Községi Önkormányzat Képviselő-testületének 2/2017. (III.9.) rendeletét a 2016. évi költségvetés módosításáról. (1. melléklet)

1. **Napirend**

**Egyéb ügyek, indítványok**

Varga Sándorné polgármester

Elmondja, hogy KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhíváshoz a programkiírás módosításra került. Ezért szükséges a januárban hozott képviselő-testületi határozat visszavonása és új testületi határozat meghozatala.

Kéri a Képviselő-testület tagjait hogy, szavazzanak az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatokat fogadta el

**16/2017.(III.8) sz. Képviselő-testületi határozat**

Mónosbél Község képviselő-testülete megtárgyalta és elfogadja, hogy a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívásra vonatkozó 2/2017. (I.18.) sz. határozatát visszavonja.

Határidő: azonnal

Felelős: Varga Sándorné

polgármester

**17/2017.(III.8) sz. Képviselő-testületi határozat**

Mónosbél Község képviselő-testülete felhatalmazza a közös hivatal székhelyének feladatait ellátó önkormányzat polgármesterét, hogy a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívás alapján támogatási kérelmet nyújtson be, valamint a támogatási jogviszony létrejötte esetén a kedvezményezetti kötelezettségeket és jogokat gyakorolja.

Határidő: folyamatos

Felelős: Varga Sándorné

polgármester

Varga Sándorné polgármester

Elmondja, hogy 2016 év végén megjelent a „Humán szolgáltatások fejlesztése térségi szemléletben” című, EFOP-1.5.3-16 kódszámú felhívás, melynek célja hogy, komplex módon nyújtson lehetőséget, a helyi szükségleteken és igényeken alapuló, a helyi közösségek által kialakított, a helyi társadalom fejlődését szolgáló szolgáltatások bevezetésére, fejlesztésére, a közszolgáltatások elérésére. Felhívás kiemelt célja a kulturális- és társadalmi tőke, továbbá az egyéni és közösségi cselekvőképesség fejlesztése, továbbá a társadalmi felzárkózás érdekében, a területi különbségek csökkentése, a minőségi humán közszolgáltatásokhoz való hozzáférés javítása. A pályázati program 100% vissza nem térítendő támogatásban részesül.

A támogatási kérelem benyújtására kizárólag konzorciumi formában van lehetőség. A konzorcium vezetője: Balaton Községi Önkormányzat lenne.

A projekt tervezett nagysága 250 millió Ft.

Pályázat benyújtási határideje az első beadási periódus tekintetében 2017. április 01.

Kéri a Képviselő-testület tagjait hogy, szavazzanak az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatokat fogadta el

**18/2017. (III.08) sz. Képviselő-testületi határozat**

1. Mónosbél Község Önkormányzat egyetért az EFOP-1.5.3-16 kódszámú „Humán szolgáltatások fejlesztése térségi szemléletben” elnevezésű konstrukció keretében benyújtani kívánt pályázattal, ennek megfelelően részt kíván venni a támogatási kérelem benyújtására és annak támogatása esetén a projekt megvalósítására irányuló konzorciumban. A Képviselő-testület támogatja, hogy a támogatási kérelem benyújtására és annak támogatása esetén a projekt megvalósítására irányuló konzorcium vezetője Balaton Községi Önkormányzat legyen.

A képviselő-testület felhatalmazza polgármesterét a beadandó pályázatnak a konzorcium tagjaival történő véglegesítésére, továbbá a pályázat határidőre történő benyújtására. A pályázathoz Mónosbél Község Önkormányzat önrészt nem biztosít.

2. Mónosbél Község Önkormányzat képviselő-testülete felhatalmazza polgármesterét, hogy a pályázat beadására és megvalósítására vonatkozó konzorciumi megállapodást aláírja, a projekthez kapcsolódóan a szükséges jognyilatkozatokat megtegye, dokumentumokat aláírja, a támogatási igényt előkészítse, összeállítsa és benyújtsa, amennyiben szükségessé válik a pályázat hiánypótlásához kapcsolódó intézkedéseket megtegye, illetve a kapcsolódó Támogatási szerződést aláírja a Képviselő-testület utólagos tájékoztatása mellett.

Határidő: folyamatos

Felelős: Varga Sándorné

polgármester

Antal József alpolgármester

A szén-osztályozó területén fakitermelés folyik, tudomásom szerint ezen fák az ott ledepózott szén porának megkötésére, védősávként kerültek ültetésre. A jelenlegi tulajdonostól információra lenne szükség, hogy e területre annak idején milyen környezetvédelmi előírások kerültek meghatározásra, azok betartása megvalósult-e?

Továbbá mikor várható a szén-osztályozó területén felhalmozódott építési törmelék elszállítása? A szalaghídnál felmerülő életveszélyes helyzet mikor szűnik meg? Őrzés nincs, a gyerekek többször felmásznak az objektumra és dobálják az arra járókat. Mi lesz a sorsa az osztályozó állványnak?

Varga Sándorné polgármester

Ezen kérdésekre válaszolni nem tudok. Javaslom, hogy a tulajdonost a következő testületi ülésre hívjuk meg.

Mivel más ügy, indítvány nem volt megköszöni a képviselő-testület tagjainak az ülésen való részvételt, az ülést bezárja.

k.m.f.

Varga Sándorné Fehér Lászlóné

Polgármester Címzetes főjegyző